5. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. 21/8/1352 της 18 Μαΐου/2 Ιουν.  1976 (ΦΕΚ Β΄ 737) Περί της διαδικασίας λειτουργίας του Συμβουλίου Κρίσεως Βαρέων και ανθυγιεινών Επαγγελμάτων. Έχοντες υπ' όψει: Τας διατάξεις του άρθρου 4 του Ν. 237/1975 «περί ρυθμίσεως θεμάτων τινών ασφαλίσεως εργαζομένων εις ιδιαζόντως βαρέα και ανθυγιεινά επαγγέλματα», αποφασίζομεν: Άρθρον 1. 1.Το Συμβούλιον Κρίσεως Βαρέων και Ανθυγιεινών Επαγγελμάτων συνεδριάζει παρά τη Διοικήσει του ΙΚΑ, εις ημέρας και ώρας καθοριζομένας υπό του Προέδρου αυτού. 2.Ο Πρόεδρος, αναλόγως των παρουσιαζομένων αναγκών, καταρτίζει την ημερησίαν διάταξιν, ήτις, μετά της προσκλήσεως εις συνεδρίασιν, διανέμεται, επί υπογραφή, εις τα τακτικά μέλη του Συμβουλίου, 48 ώρας προ της συνεδριάσεως. 3.Εάν μέλος τι του Συμβουλίου κωλύεται να παραστή εις την συνεδρίασιν ειδοποιεί αμελλητί τον αναπληρωτήν του, είτε απ’ ευθείας είτε την Γραμματείαν του Συμβουλίου, ήτις αποστέλλει την ημερησίαν διάταξιν εις το αναπληρωματικόν μέλος. Εάν το κώλυμα είναι γνωστόν εκ των προτέρων η πρόσκλησις μετά της ημερησίας διατάξεως, αποστέλλεται εις το αναπληρωματικόν μέλος. 4.Έκαστον μέλος, εκ των υπό στοιχεία στ' και ζ' της παρ. 2 του άρθρου 2 του Ν. 237/75, δύναται να παρίσταται εις την συνεδρίασιν μετά ειδικού εμπειρογνώμονος ή εκπροσώπου του οικείου κλάδου, υπ’ αυτού επιλεγομένου. Άρθρον 2. 1.Το Συμβούλιον Κρίσεως Βαρέων και Ανθυγιεινών Επαγγελμάτων επιλαμβάνεται: α)Αιτήσει Επαγγελματικού Σωματείου, ή άλλης μορφής Οργανώσεως εξυπηρετούσης τα επαγγελματικά συμφέροντα ωρισμένης τάξεως ασφαλιζομένων. β)Προτάσει της Διοικήσεως του ΙΚΑ. Η αίτησις και η πρότασις δέον να είναι συγκεκριμέναι, να περιέχουν τας συνθήκας εργασίας της υπό κρίσιν κατηγορίας απασχολουμένων, τας εκ τούτων επιπτώσεις επί της καταστάσεως της υγείας αυτών και παν έτερον στοιχείον δυνάμενον να ασκήση επιρροήν επί της κρίσεως του Συμβουλίου. Άρθρον 3. 1.Αι συνεδριάσεις του Συμβουλίου δεν είναι δημόσιαι. 2.Η εν τω Συμβουλίω συζήτησις γίνεται κατά σειράν της αναγραφής των θεμάτων εν τη ημερησία διατάξει. 3.Τας υποθέσεις, εις ό,τι αφορά τα πραγματικά περιστατικά τα συνιστώντα τον τρόπον απασχολήσεως, τον αριθμόν των περιλαμβανομένων εις την συγκεκριμένην κατηγορίαν κλπ. εισηγείται ενώπιον αυτού ο Διευθυντής της αρμοδίας Διευθύνσεως της Διοικήσεως του ΙΚΑ, αναπληρούμενος, εν περιπτώσει κωλύματος, υπό του Προϊσταμένου του αρμοδίου Τμήματος. 4.Τα μέλη και οι παριστάμενοι εμπειρογνώμονες ή εκπρόσωποι λαμβάνουν τον λόγον παρά του Προέδρου του Συμβουλίου, κατά την σειράν της προς τούτο αιτήσεώς των. Άρθρον 4. 1.Το Συμβούλιον προκειμένου να κρίνη επί του τιθεμένου ενώπιόν του αιτήματος, δικαιούται προς εξακρίβωσιν των πραγματικών στοιχείων να διατάξη την διενέργειαν, υπό μελών αυτού, αυτοψίας ή πραγματογνωμοσύνης και να ορίση ειδικόν εισηγητήν, εκ τούτων, επί εκάστης υποθέσεως. 2.Το Συμβούλιον αποφαίνεται εφ’ εκάστου θέματος της ημερησίας διατάξεως, μετά την αποχώρησιν εκ της συνεδριάσεως των περί ων η παρ. 4 του άρθρου 1 της παρούσης εμπειρογνωμόνων ή εκπροσώπων, δι’ εκδόσεως πράξεως, υπογραφομένης υπό του Προέδρου και του Γραμματέως αυτού. Πρακτικά των συνεδριάσεων δεν τηρούνται, αι δε λαμβανόμεναι αποφάσεις καταχωρίζονται δι’ επισημειώσεως επί του σώματος της εγγράφου εισηγήσεως προσυπογραφομένης υφ’ απάντων των παρισταμένων μελών. 3.Η απορριπτική του αιτήματος απόφασις κοινοποιείται επί αποδείξει εις τον ενδιαφερόμενον. (Αντί για τη σελ. 144,65(γ) Σελ. 144,65(δ) Τεύχος ΙΒ-7-3 Σελ. 97 Βαρέα και ανθυγιεινά επαγγέλματα 15Β.Γ.ζ.4-5